MEDITATIONES SACR/E. 



DE OPERIBUS DEI ET HOMINIS. 



VIDIT Deus omnia, quae fecerant manus ejus, et 

 erant bona nimis : homo autem conversus, ut videret 

 opera, quae fecerunt manus ejus, invenit quod omnia 

 erant vanitas et vexatio spiritus. 



Quare si opera Dei operaberis, sudor tuus ut un- 

 guentum aromatum, et feriatio tua ut sabbatum Dei. 

 Laborabis in sudore bonas conscientiae, et feriabere 

 in otio suavissimae contemplationis. Si autem post 

 magnalia hominum persequeris, erit tibi in operando 

 stimulus et angustia, et in recordando fastidium et 

 exprobratio. Et merito tibi evenit, O homo, ut cum 

 tu, qui es opus Dei, non retribuas ei beneplacentiam, 

 etiam opera tua reddant tibi fructum similem ama- 

 ritudinis. 



DE MIRACULIS SERVATORIS. 

 BENE OMNIA FECIT. 



VERUS plausus : Deus, cum universa crearet, vi- 

 dit, quod singula, et omnia erant bona nimis : Deus 

 Verbum, in miraculis, quae edidit (omne autem 

 miraculum est nova creatio, et non ex lege primaa 

 creationis), nil facere voluit, quod non gratiam et 



